32006R0602
L 106/10
JURNALUL OFÍCIAL AL UNIUNII EUROPENE
REGULAMENTUL (CE) NR. 602/2006 AL COMISIEI
din 18 aprilie 2006
de adaptare a Regulamentului (CE) nr. 184/2005 al Parlamentului European și al Consiliului prin actualizarea cerințelor privind datele
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 184/2005 al Parlamentului European și al Consiliului privind statisticile comunitare ale balanței de plăți, ale comerțului internațional cu servicii și ale investițiilor străine directe (1), în special articolul 10,
întrucât:
(1)
Regulamentul (CE) nr. 184/2005 stabilește un cadru comun pentru realizarea sistematică a statisticilor comunitare privind balanța de plăți, comerțul internațional cu servicii și investițiile străine directe.
(2)
Este necesar să se actualizeze, în mod regulat, cerințele privind datele și să se ajusteze nivelul defalcării necesar pentru a răspunde noilor necesități ce decurg din evoluțiile economice și tehnice.
(3)
În domeniul investițiilor de portofoliu, este dificil să se calculeze, în mod direct, pasivele extra-UE. În practică, ele se obțin prin scăderea activelor nete intra-UE din pasivele totale la nivel mondial. În consecință, datele privind activele nete intra-UE sunt necesare pentru calcularea pasivelor extra-UE.
(4)
Este necesară modificarea anumitor defalcări geografice în vederea ameliorării calității statisticilor privind balanța de plăți și pentru a răspunde mai bine nevoilor utilizatorilor.
(5)
Pentru a se evita orice interpretare eronată, trebuie să fie puse la dispoziție definiții clare și precise ale tuturor conceptelor și termenilor utilizați în anexa la Regulamentul (CE) nr. 184/2005.
(6)
Măsurile prevăzute de prezentul regulament sunt conforme cu avizul Comitetului pentru balanța de plăți, instituit de articolul 11 din Regulamentul (CE) nr. 184/2005,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 184/2005 se modifică în conformitate cu anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 aprilie 2006.